[{"text_idx": "#000002", "text": "Niaj komencaj kulturkronikaj informoj rilatas al du interesaj ekspozicioj. En Vroclavo eblas admiri 100 tolaj\u0302ojn de Michael Willmann, elstara silezia artisto. En Varsovio dau\u0306ras la lastaj semajnoj de la ekspozicio dedic\u0302ita al la tolaj\u0302o de Rafaelo \u201ePortreto de viro\u201d.\nEn nia felietono pri koninda Pollando ni proponas \u2013 enrigardante nian arkivon \u2013 reviziton en la urbo Dzia\u0142dowo. La E-komunumaj informoj rilatas al atendataj kandidatig\u0302oj por la Internacia Kongresa Universitato en Montrealo. Ni kundividas krome malg\u0302ojigan informon pri la forpaso de la meritig\u0302inta, longjara E-aktivulo el Usono, William Harmon.\nMuzike akompanas nin la nederlanda koruso Akordo per siaj du kanzonoj el la KD KristnaskA Kordo \u2013 \u201eSub la visko\u201d kaj \u201eBim Bom sonas en c\u0302iel\u2019\u201d. La apudanta nian programinformon foto prezentas foirplacon de Dzia\u0142dowo en kristnaska vesto kun ornamita abieto.\nTradicie ni disponigas eksterelsende paralele legeblajn kaj au\u0306deblajn tekstojn el la hodiau\u0306a elsendo en unuopaj rubrikoj de nia pag\u0302o, hodiau\u0306 t.e. estas \u201ekulturkronikaj informoj\u201d. Uzu tiun c\u0302i servon mem kaj rekomendu al aliaj, kiel efikan manieron altigi la au\u0306dokomprenon kaj parolkapablon. La elsendo estas au\u0306debla ankau\u0306 en jutubo c\u0302e la kanalo Espero2009: I.a. pere de g\u0302i vi povas rapidigi au\u0306 malrapidigi la elsendosonon konforme al viaj bezonoj."}]